OpenLLM-France/wikimedia huggingface dataset:
# HD 108147 b

HD 108147 b és un exoplaneta gegant gasós amb una massa mínima la meitat de la de Júpiter. Orbita l'estrella molt properament. La distància entre el planeta i l'estrella és només una desena part de la distància entre la Terra i el Sol (0,1 UA). S'han conegut molt planetes amb característiques com aquesta, però l'excentricitat d'aquest és inusualment alta. Els planetes que orbiten tan a prop de les seves estrelles mares solen tenir òrbites més arrodonides degut a les forces de les marees entre cossos.

## Vegeu també

* HD 107148 b

## Referències

* 1 2 Michel Mayor «The CORALIE survey for southern extra-solar planets. VII. Two short-period Saturnian companions to HD 108147 and HD 168746» (en anglès). Astronomy and Astrophysics, 2, 31-05-2002, pàg. 632–638. DOI: 10.1051/0004-6361:20020433.
* ↑ Steven S. Vogt «Catalog of Nearby Exoplanets» (en anglès). Astrophysical Journal, 1, 01-07-2006, pàg. 505–522. DOI: 10.1086/504701.
* 1 2 Steven S. Vogt «Catalog of Nearby Exoplanets» (en anglès). Astrophysical Journal, 1, 01-07-2006, pàg. 505–522. DOI: 10.1086/504701.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet HD 108147 b» (en anglès). Extrasolar Planets Encyclopaedia. Observatori Meudon. [Consulta: 17 desembre 2020].

## Enllaços externs

* Pepe et al. «The CORALIE survey for southern extra-solar planets VII Two short-period Saturnian companions to HD 108147 and HD 168746». Astronomy and Astrophysics, 388, 2002, pàg. 632–638. DOI: 10.1051/0004-6361:20020433.
* «HD 108147». Exoplanets. Arxivat de l'original el 2009-11-25. [Consulta: 6 desembre 2009].
* «HD 108147 b». Extrasolar Visions. Arxivat de l'original el 2007-09-30. [Consulta: 6 desembre 2009].
Coordenades: 12$^h$ 25$^m$ 46,2686$^s$; −64° 01′ 19,516″
# Aïssata Lam

Aïssata Lam (Mauritània, 1986) és una activista a favor dels drets de les dones de Mauritània, especialista en microfinances i finances agrícoles.
Aïssata va estudiar a l'HEC Montréal i a la Universitat Harvard. És cofundadora i presidenta de la Cambra de Comerç Juvenil de Mauritània (YCCM), una organització creada el 2013 amb l'objectiu de donar suport als joves emprenedors que tenen dificultats per obtenir finançament en les seves noves empreses.
Aïssata Lam està compromesa amb els drets de les dones i utilitza la seva plataforma per honrar les dones excepcionals del seu país.
Va ser nomenada per Emmanuele Macron membre del consell del G7 sobre la igualtat de gènere. Actualment dirigeix la incubadora de negocis iLab. Aïssata Lam s'ha pronunciat en contra del matrimoni infantil.
El 2019, va ser inclosa en la llista de les 100 dones més influents de l'any de la BBC.

## Referències

* ↑ «Mauritanie : rencontre avec Aïssata Lam, présidente de la Jeune Chambre de commerce» (en francès), 11-07-2019.
* ↑ Wélé, Abou. La fiscalité des systèmes financiers décentralisés (SFD) au Sénégal (en francès). Editions L'Harmattan, 1-3-2011. ISBN 9782296453463.
* ↑ «AÏSSATA LAM». Arxivat de l'original el 2019-12-27. [Consulta: 1r desembre 2020].
* ↑ «The 51% - The bride trade», 10-05-2019.
* ↑ «Emma Watson Wears Alexa Chung's Label For First G7 Equality Meeting In Paris».
* ↑ Ford, Liz. «Emma Watson, Keira Knightley among stars urging better protection of women», 08-03-2019.
* ↑ «A new generation of CEOs: Running a business in West Africa as a woman».
* ↑ «Aissata Lam: "Child marriage is part of a vicious circle inhibiting girls from becoming leaders"», 29-03-2019. Arxivat de l'original el 2019-12-27. [Consulta: 1r desembre 2020].
* ↑ «BBC 100 Women 2019: Who is on the list?», 16-10-2019.
* ↑ Ba, Diarry Ndiaye. «BBC 100 WOMEN : une mauritanienne parmi les 100 femmes inspirantes», 17-10-2019. Arxivat de l'original el 18 de maig 2021. [Consulta: 1r desembre 2020].
# Entorn de l'empresa

Entorn és tot allò que és aliè a l'empresa com a organització (Mintzberg, 1984). De forma que l'entorn de l'empresa està compost pels factors externs que influeixen sobre les decisions de l'empresa, que li són incontrolables, i que afecten a l'èxit de les seves estratègies empresarials.
L'anàlisi de l'entorn permet identificar les influències positives o negatives, per tal de decidir la resposta més adequada.
Dintre de l'anàlisi de l'entorn es pot distingir entre l'entorn general i l'entorn específic:
* Entorn general, és el medi que envolta a l'empresa i afecta per igual a totes empreses d'un determinat àmbit geogràfic.
* Entorn específic, és aquell entorn que afecta a un determinat tipus d'empresa o determinat sector d'activitat.

## Tècniques d'anàlisi de l'entorn general

* L'entorn actual es pot analitzar amb: el perfil estratègic de l'entorn, el diamant de Porter i els districtes industrials o clúster.
* L'entorn futur es pot analitzar amb: el mètode dels escenaris.

## Fonts i referències

* Guerras Martín, L. A.; Navas López, J. E. (2007). La dirección estratégica de la empresa. Teoría y aplicaciones (4a. ed., cap. 4 i 5). Madrid: Thomson-Civitas.

## Enllaços externs

* Teoria general de l'entorn Arxivat 2009-12-16 a Wayback Machine.
* Anàlisi de l'entorn Arxivat 2009-12-30 a Wayback Machine.
# Cobitis satunini

Cobitis satunini és una espècie de peix de la família dels cobítids i de l'ordre dels cipriniformes.

## Reproducció

És ovípar.

## Hàbitat

Viu en zones de clima temperat.

## Distribució geogràfica

Es troba a Geòrgia.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ «Cobitis satunini». Catalogue of Life. (anglès) (anglès)
* ↑ The Taxonomicon (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sança de Castella

Sança de Castella és el nom dels següents personatges:
* Sança de Castella (1006-1027), infanta de Castella i comtessa consort de Barcelona per casament amb el comte Berenguer Ramon I
* Sança de Castella i de Barcelona (v 1130 - 1177), infanta de Castella i reina consort de Navarra (1157-1177).
* Sança de Castella i de Polònia (?, 1156 - Sixena, Aragó, 1208), infanta de Castella, reina consort d'Aragó i comtessa consort de Barcelona per casament amb Alfons el Cast d'Aragó

## Vegeu també

* Sança
* Beata Sança
# Corriol xiulador

El corriol xiulador (Charadrius melodus) és una espècie d'ocell de la família dels caràdrids (Charadriidae) que habita platges dels llacs interiors de la zona central del sud del Canadà i del nord dels Estats Units, i platges de la costa del sud-est del Canadà i el nord-est dels Estats Units. En hivern fan movimentes cap al sud.

## Referències

* ↑ Corriol xiulador a CERCATERM Rev. 19/02/2012
# East Bergholt

East Bergholt és un llogaret al districte de Babergh de Suffolk, Anglaterra, just al nord de la frontera d'Essex.
La ciutat i l'estació de ferrocarril més propera és Manningtree, Essex. East Bergholt es troba a deu milles al nord de Colchester i a 8 milles al sud d'Ipswich. Les escoles inclouen l'escola secundària East Bergholt, una escola completa per a nens d’entre 11 i 16 anys i una escola primària.
Durant el segle xvi, els seus habitants es van fer ben coneguts pel radicalisme protestant. Alguns dels seus ciutadans van ser martiritzats durant el regnat de la reina Maria I, i el martiròleg protestant John Foxe va registrar les seves històries en la seva famosa obra "Fets i monuments" (Acts and monuments, també conegut com Llibre dels màrtirs de Foxe).
East Bergholt és el lloc de naixement del pintor John Constable, el pare del qual era amo de Flatford Mill (molí de Flatford). Flatford i Dedham, Essex, tots dos popularitzats per John Constable, són a poca distància a peu d'East Bergholt.
# Yale University Press

Yale University Press és una editorial universitària dels Estats Units associada a la Universitat Yale. Fou fundada el 1908 per George Parmly Day i el 1961 esdevingué un departament oficial de Yale, encara que conserva la seva autonomia financera i operativa. Publica uns 300 llibres de tapa dura i uns 150 llibres de butxaca nous a l'any i té un catàleg d'aproximadament 5.000 llibres. Té oficines a New Haven (Connecticut) i Londres, cosa que en fa l'única editorial universitària dels Estats Units activa a gran escala a Europa.

## Referències

* ↑ Bradley, G. «Introduction». A: The Yale Younger Poets Anthology (en anglès), 1998, p. 24.
# Azat

Azat o Azatani és el nom de la petita noblesa armènia. El nom equival al llatí agnatus.
Els azatkʿ eren una classe de terratinents nobles directament subordinats als prínceps i al rei, com a príncep de la seva pròpia propietat, i alhora una classe de nobles guerrers, una ordre eqüestre. En primer lloc, el vassallatge s'expressava en el deure, que també era un privilegi, de servir la cavalleria feudal dels seus sobirans, així com en altres obligacions. Sembla plausible que gaudissin de certs drets governamentals menors a les seves pròpies terres. Els azat van participar en els principals esdeveniments del país, com l'elecció del Catòlics d'Armènia segons Faust de Bizanci. Durant la invasió del Regne d'Armènia per part de Shapur II, Arsaces II (Arshak II), la seva dona Pharantzem i el seu fill, el futur rei Papas (Pap) es van amagar amb el tresor armeni a la fortalesa d'Artogerassa defensada per una tropa. d'azatkʿ. La seva equivalència amb els cavallers occidentals medievals es va reconèixer immediatament quan, com durant les croades, les dues societats, armènia i franca, van conviure. Així, el Codi armeno-cilicià de Sembat el Conestable (després de 1275) explica el significat d'azat per dziavor, una adaptació armenia de cavaller.
Si els nobles servien a cavall eren aswar (cavallers). La cavalleria armènia era designada com Azatagund o Azatakoyt (cossos d'Azats).
Els Azat eren segons els càlculs entre quatre mil i quinze mil.

## Referències

* ↑ Chaudhury, Sushil; Kévonian, Kéram. Les Arméniens dans le commerce asiatique au début de l'ère moderne: Armenians in asian trade in the early modern era (en anglès). Les Editions de la MSH, 2008-04-24. ISBN 978-2-7351-1204-3.
* ↑ Watson, Alan. Legal Origins and Legal Change (en anglès). A&C Black, 1991, p. 23. ISBN 978-1-85285-048-7.
* 1 2 3 Chaumont, Encyclopaedia Iranica; Toumanof, C. «ĀZĀD (Iranian Nobility).» (en m.l.). Encyclopaedia Iranica Online, 2011. [Consulta: 18 setembre 2022].
* ↑ Lenski, Noel. Failure of Empire: Valens and the Roman State in the Fourth Century A.D. (en anglès). Univ of California Press, 2014-06-26, p. 170. ISBN 978-0-520-28389-3.
# Eriz Cerezo Ferrón

Eriz Cerezo Ferrón (Bilbao, Biscaia; 31 de juliol de 1997) és un comunicador i periodista espanyol.
Eriz Cerezo va néixer a Bilbao el 31 de juliol de 1997. Es va llicenciar en comunicació audiovisual per la Universitat del País Basc(UPV/EHU) (2015–2019). Posteriorment, va cursar un màster (MA) en periodisme televisiu a la Universitat Antonio de Nebrija (2019-2020).
Com a comunicador i periodista, va treballar com a reporter al programa "La Kapital" de TeleBilbao. Va viatjar a Madrid i del 2020 al 2023 es va convertir en reporter d'Antena 3 Noticias en la seva edició de cap de setmana a Antena 3. En el mateix canal de televisió, va formar part de l'equip d'Antena Abierta i l'any 2022, juntament amb Roberto Brasero, va formar part de l'equip de Mundo Brasero. Aquell mateix estiu va començar a treballar al programa Madrid Directo de Telemadrid i mesos més tard es va convertir en reporter del programa que presentava la Nuria Roca els diumenges a la tarda a La Sexta, anomenat La Roca.
L'any 2021 va publicar el seu primer llibre de poemes, Tan sólo setenta y nuevos días (Edicions Postdata).[4]

## Televisió

* 2022-2023, La Roca, LaSexta, Cuarzo Producciones
* 2020-2023, Antena 3 Noticias, Antena 3
* 2022, Madrid Directo, Telemadrid, Cuarzo Producciones
* 2022, Mundo Brasero, Antena 3
* 2022, Antena Abierta, Antena 3

## Obra

* 2021, "Tan sólo setenta y nueve días", Postdata Ediciones.
# Marise Beaujon

Marise Beaujon (Lió, 12 d'octubre de 1890 - París, 16 d'agost de 1968) fou una soprano francesa.
Va debutar a l'Ópera Nacional de Lió el 1919 i el 1921 va ser contractada per la Grand Opéra de París. Al llarg dels anys vint i començament de la dècada de 1930 cantà en diversos teatres europeus, entre els quals el Gran Teatre del Liceu de Barcelona, on debutà el desembre de 1925, interpretant Faust, de Charles Gounod; hi tornà el novembre de 1930 per cantar Thaïs, de Jules Massenet.

## Referències

* ↑ «Dades de la soprano» (en francès). Bibliothèque National de France. [Consulta: 6 febrer 2018].
* 1 2 Arakelyan, Ashot. «Marise Beaujon (Soprano) (Lyon, France 12 October 1890 – 16 August 1968 Paris, France)». Forgotten Opera Singers, 11-11-2018. [Consulta: 20 juny 2020].
* ↑ «Programa de mà» (en castellà). Gran Teatre del Liceu. [Consulta: 4 febrer 2018].
* ↑ W. «Música y Teatros. Liceoː Faust». La Vanguardia, 31-12-1925, pàg. 13.
* ↑ Zanitt, M. F. «Música y teatros. Gran Teatro del Liceoː Faust». La Vanguardia, 23-11-1930, pàg. 16.
# Circuit de Watkins Glen

Watkins Glen International és un circuit per curses automobilístiques que es troba a Watkins Glen (Nova York), Estats Units, on es van celebrar entre els anys 1961 i 1980 les curses del Gran Premi dels Estats Units de Fórmula 1.

## Descripció del traçat

A Watkins Glen es va reiniciar la competició rutera nord-americana el 1948 amb un circuit de 10,6 km format per carreteres de tota classe, que anaven des del ciment a la terra. D'aquesta manera es va córrer fins al 1952.
De 1953 a 1955 es va córrer sobre un autèntic circuit, encara que provisional, i l'any 1956 es va dissenyar un circuit permanent de 3,7 km que va durar fins al 1981, any en què l'empresa que ho gestionava es va declarar en fallida econòmica.
L'any 1983 ho compra l'empresa Corning Glass i a l'any següent 1984 es va tornar a reinaugurar.
L'any 1992 arriba la remodelació definitiva, amb un traçat que té dues variants: una curta i molt ràpida de 3,95 km i una més llarga i virada de 5,5 km.

## Efemèrides

Aquest circuit és conegut pels accidents mortals que van patir el pilot francès François Cevert a les proves prèvies a la cursa del Gran Premi dels Estats Units de 1973 i per l'accident de Helmuth Koinigg que va morir degollat en xocar amb els guardavies d'una corba en punxar un pneumàtic al Gran Premi dels Estats Units de 1974.

## Enllaços externs

* Watkins Glen International (anglès)
# Santiago Ballester Casabuena

Santiago Ballester Casabuena és un empresari, home de negocis i polític valencià. És regidor de l'Ajuntament de València pel Partit Popular (PP) des de l'any 2019. A l'Ajuntament, Ballester és, a més de regidor, vocal de la Junta Central Fallera i membre de la junta local de Protecció Civil.
Tot i figurar en les llistes del PP, Santiago Ballester no està afiliat al partit. Relacionat amb el món de les falles, Ballester ha estat president infantil i adult de la falla del Convent Jerusalem-Matemàtic Marzal, al barri de La Roqueta, així com també president de la categoria de secció especial. Santiago Ballester es graduà del Batxillerat al col·legi El Vedat de Torrent i va començar a treballar al sector de la venda de l'automòbil a mitjans de la dècada de 1990.

## Referències

* ↑ https://www.valencia.es/val/ajuntament/ple-de-l-ajuntament/-/content/pleno-composici-c3-93n-2019-2023?uid=12F031AE23CAB82FC125841E003BDB0C
* ↑ https://www.levante-emv.com/valencia/2019/04/16/pp-elige-santiago-ballester-optar-13960506.html
* ↑ «Còpia arxivada». Arxivat de l'original el 2021-08-13. [Consulta: 13 agost 2021].
* ↑ https://fallers.es/santiago-ballester-casabuena-elegido-presidente-de-la-federacion-de-fallas-de-especial/%5BEnllaç+no+actiu%5D
* ↑ https://www.valencia.es/documents/20142/38081/CV%2520S.Ballester%2520cas_val.pdf/cc918caf-e9c3-3392-b563-4758a971e8e2
# Damiq ilishu (País del Mar)

* No s'ha de confondre amb Damiq-ilishu, darrer rei de la dinastia de Sumer al segle xviii aC..
Damiq ilishu o Damiq-ilišu va ser el tercer rei de la I Dinastia del País de la Mar que devia regnar cap als anys 1666 aC al 1641 aC la zona del sud de Mesopotàmia, segons la Llista dels reis de Babilònia. Era contemporani del rei Ammiditana de Babilònia, al que es va enfrontar. En una inscripció s'explica que el rei Ammiditana va destruir la ciutat emmurallada de Der, al seu 37è any de regnat, i es diu que la ciutat havia estat construïda per Damiq-ilishu amb el seu exèrcit.
El nom Damiq ilishu és accadi i significa "El més afavorit de Déu".

## Referències

* ↑ Boivin, Odette. The first dynasty of the Sealand in Mesopotamia. Boston: Walter de Gruyter Inc., 2018, p. 35, 37. ISBN 9781501516399.
# Ebires

Els ebires (també escrit com igbires o igbirres) són un grup etnolingüístic de Nigèria que viuen principalment a l'estat de Kogi, a l'estat de Kwara i a l'estat de Nasarawa, a més de la capital federal Abuja, i sumen un milió i mig de persones. La seva llengua és l'ebira o igbirra. La seva ciutat principal és Okene. Anomenen al seu país Ebiraland en anglès i Ebeeba en ebira.
Els ebires disposen de bandera nacional, la qual és rectangular amb franja groga d'un terç al pal, i la resta dividida en tres parts, blanc, verd i blanc, si bé la part verda no arriba fins al vol sinó que quan li falta 1/3 part per arribar es talla amb angles arrodonits deixant de blanc l'espai fins al final. Dins del verd hi ha un arc i fletxa tot negre, dins del qual dos símbols dels ebires en blanc. El blanc representa la pau, el groc l'amor i el verd l'agricultura.
# Yale (Oklahoma)

Yale és una ciutat dels Estats Units a l'estat d'Oklahoma. Segons el cens del 2000 tenia 1.342 habitants.

## Demografia

Segons el cens del 2000, Yale tenia 1.342 habitants, 529 habitatges, i 359 famílies. La densitat de població era de 569,4 habitants per km².
Dels 529 habitatges en un 32,1% hi vivien nens de menys de 18 anys, en un 51% hi vivien parelles casades, en un 10,6% dones solteres, i en un 32,1% no eren unitats familiars. En el 30,2% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,7% tenia menys de 18 anys, un 10,3% entre 18 i 24, un 25,6% entre 25 i 44, un 20% de 45 a 60 i un 17,5% 65 anys o més.
L'edat mediana era de 36 anys. Per cada 100 dones de 18 o més anys hi havia 88,1 homes.
La renda mediana per habitatge era de 23.403$ i la renda mediana per família de 30.714$. Els homes tenien una renda mediana de 26.630$ mentre que les dones 15.813$. La renda per capita de la població era de 11.346$. Entorn del 15,7% de les famílies i el 19,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Yale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Esperança Mestre Sureda

Esperança Mestre Sureda (Felanitx, Mallorca, 1943) és una pintora mallorquina. Va estudiar pintura a Palma, a l'Escola d'Arts i Oficis i a l'Escola Internacional de Pintura Mural de Sant Cugat. Es va treure el títol l'any 1996 a l'Escola Superior de Belles Arts a Barcelona. La seua pintura du el figurativisme oníric, a pics surrealista. L'any 1981 va publicar Patchwork.

## Referències

* ↑ Miquel Dolç (coord.). Gran Enciclopèdia de Mallorca. Volum. Palma: Promomallorca, p.. ISBN 978-84-8661717-2
# Marisol Conde

Marisol Conde (Lleó 1964) és una policia.
El març de 2020 va prendre possessió com cap de la Policia de la Generalitat Valenciana, convertint-se la primera dona que assumia el comandament de la policia autonòmica. Porta exercint com a Policia Nacional des de 1984.
En desembre de 2019 va estar com a Comissària al cap de la Brigada provincial d'Estrangeria i Fronteres d'Alacant, a més era l'agent femenina que més temps portava, des de 1995, a Alacant. Prèviament va estar destinada a la Brigada Provincial d'Informació a Guipúscoa, i posteriorment ho va estar a la brigada de la Policia Científica, on també va ser la primera dona al càrrec d'una brigada.

## Premis i reconeixements

Entre les condecoracions que li han estat atorgades destaquen dues medalles, una al mèrit policial amb distintiu blanc i una altra de plata atorgada per la Policia de la Generalitat Valenciana.

## Referències

* 1 2 3 Levante-EMV. «Marisol Conde se convierte en la primera mujer al frente de la policía autonómica» (en castellà). [Consulta: 10 març 2020].
# Codi ATC V07

El codi ATC V07, descrit com Tota la resta dels productes no terapèutics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup V07 és part del grup anatòmic V Altres.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QV07...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## V07A Tota la resta dels productes no terapèutics

    V07A A Emplasts
    V07A B Agents solvents i diluents, incl. solucions per a irrigació
    V07A C Productes auxiliars per a transfusions sanguínies
    V07A D Productes auxiliars per a proves sanguinis
    V07A N Equipament per a la incontinència
    V07A R Discos i pastilles per a proves de sensibilitat
    V07A S Equipament per a estomes
    V07A T Cosmètics
    V07A V Desinfectants d'ús tècnic
    V07A X Agents per al rentat, etc.
    V07A Y Altres productes auxiliars no terapèutics
    V07A Z Productes químics i reactius per a anàlisi

## Referències

* ↑ «ATC/DDD Index 2016: code V07». WHO Collaborating Centre for Drug Statistics Methodology.
* ↑ «ATCvet Index 2016: code QV07». WHO Collaborating Centre for Drug Statistics Methodology.